Orphan

***Orphan*** er en thrillerfilm fra 2009 regissert av Jaume Collet-Serra, etter et manus av David Leslie Johnson. Hovedrollene spilles av Vera Farmiga, Peter Sarsgaard, og CCH Pounder. Historien følger et ektepar som bestemmer seg for å adoptere en ni år gammel jente, med en veldig mystisk bakgrunn. Filmen hadde premiere 24. juli 2009, og ble publisert av Warner Bros. Pictures. En oppfølger, med tittelen , ble sluppet i 2022.

Filmens handling er inspirert av en større tsjekkisk straffesak med forgreninger til Norge, hvor Barbora Skrlova danner grunnlaget for Esther. Nevnte straffesak fikk spesielt stor oppmerksomhet i 2024 da NRK publiserte kriminal podcasten «Mysteriet Adam».

## Handlingsreferat
Kate og John Colemans ekteskap er anstrengt etter dødfødselen til deres tredje barn, Jessica, hvis tap er spesielt hardt for Kate som er tidligere alkoholiker. Hun og John bestemmer seg for å adoptere en ni år gammel russisk jente, ved navn Esther, fra St. Mariana's Home for Girls – et lokalt barnehjem. Deres fem år gamle døve datter, Max, omfavner Esther. Men deres tolv år gamle sønn, Daniel, er mindre imøtekommende. En natt begynner Kate og John å ha sex, til Esther avbryter dem. Kate blir mistenksom når Esther uttrykker mye mer kunnskap om sex enn forventet av et barn på hennes alder. Esther viser deretter fiendtlig oppførsel ovenfor Max og Daniel, for eksempel å drepe en skadet due og skade en klassekamerat som mobber henne. Abigail, lederen for barnehjemmet, besøker husstanden og advarer Kate og John om at tragiske hendelser ofte har skjedd med Esther i nærheten, inkludert brannen hvor hennes siste adoptiv-familie døde.

Etter at Abigail har reist, gjør Esther at hun krasjer bilen sin før Ester dreper henne med en hammer. Hun tvinger Max til å hjelpe henne med å flytte liket, og skjuler deretter bevisene i Daniels trehytte. Hun truer med å kastrere Daniel hvis han forteller Kate og John om hva som har skjedd. Når Kate blir ytterligere overbevist om Esthers uvanlige oppførsel, tror John at hun er paranoid og ber Esther om å gjøre noe hyggelig for Kate. Esther river ut blomster fra Jessicas grav og gir dem til Kate som en bukett. Den kvelden brekker Esther sin egen arm, og gir Kate skylden for dette, noe som forårsaker ytterligere problemer i Kate og Johns ekteskap. Dagen etter ødelegger Esther bremsene på bilen, og får den til å rulle inn i motgående trafikk med Max inni bilen. Kate oppdager at Esther opprinnelig kom fra et mentalsykehus i Estland ved navn Saarne Instituute, og barnehjemmet som det blir påstått at hun kommer var fra har ingen dokumentasjon om henne.

Når Daniel oppdager at Abigail har dødd, setter Esther fyr på trehytta hans og prøver å drepe ham – men dette blir forhindret av Max. Daniel blir alvorlig skadet i prosessen, og havner på intensivavdelingen ved et sykehus – hvor Esther prøver å kvele ham med en pute. Den kvelden kler Esther seg provoserende, og prøver å forføre John. Men han truer med å sende Esther tilbake til barnehjemmet, etter å ha innsett at Kate hadde hatt rett i hennes tidligere bekymringer angående Esthers oppførsel.

På sykehuset blir Kate kontaktet av Dr. Värava fra Saarne Instituute, og hun oppdager at Esther i virkeligheten er en 33 år gammel kvinne ved navn Leena Klammer – født i Estland. Hun har en sjelden hormonell lidelse som hemmet hennes fysiske vekst og forårsaket proporsjonal dvergvekst. Hun har derfor tilbrakt mesteparten av livet sitt som en liten jente. Leena er voldelig og har myrdet minst syv mennesker, inkludert den siste familien som adopterte henne. Etter å ha mislyktes i å forføre adoptiv-faren sin, fjerner Leena båndene hun hadde på seg rundt håndleddene og halsen som har skjult arr etter å ha prøvd å bryte ut av tvangstrøyene i løpet av hennes tid ved mentalinstitusjonen. Hun knivstikker John til døde. Kate skynder seg hjem, og Leena prøver å skyte henne. Etter en konflikt havner de på innsjøen, hvor Kate knekker nakken hennes.

## Skuespillere
* Vera Farmiga som Kate Coleman
* Peter Sarsgaard som John Coleman
* Isabelle Fuhrman som Esther
* C.C.H. Pounder som Abigail
* Jimmy Bennett som Daniel Coleman
* Aryana Engineer som Maxine Coleman
* Margo Martindale som Dr. Browning
* Karel Roden som Dr. Värava
* Rosemary Dunsmore som Barbara Coleman
* Genelle Williams som Judith
* Lorry Ayers som Joyce
* Brendan Wall som en detektiv
* Jamie Young som Brenda
* Landon Norris som Austin
* Mustafa Abdelkarim som Trevor

## Referanser


## Eksterne lenker
*